कक्राझार , 31 अक्टबर : बर' लाइमोनफोरनि गेजेराव गेलेनाय , मोसानाय , मेथाइ रोजोबनायनि अनगायैबो बायदि बायदि बिथिंफोराव गाव गावनि रोंगौथिफोरखौ दिनथिफुंनानै गावखौ सिनायथि जाबोनाय नुनो मोनबोगासिनो दं । बे बायदिनो कक्राझाराव जिल्लानि सिङाव थानाय खासिबारि गामिनि थागिबि बिफा प्रहलाद बसुमतारि आरो बिमा सरमिला बसुमतारिनि 19 बोसोर बैसोनि फिसाजो उस्ना बसुमतारिआ गुवाहाटिनि Rukmininagar Auditorium आव थांनाय 22.23,24 आरो 25 अक्टबराव The Youth Organization of Performing Arts नि बानजायनायाव सानब्रैनि हाबाफारि लाना खुंजानाय GRAND ASSAM 2022 मोनसे पेसन दिथ्निफुंनाय बादायनायाव देराहाना GRAND MISS ASSAM EMINENT 2022 बिमुंखौ मोननो हायो । आथिखालाव पेसन दिन्थिपुंनायाबो गावखौ मोनसे गोजौ जांख्लासिम लांनो हानायनि मोनसे लामा जानायखौ जों नुनो मोनो । मखनो गोनांदि उस्ना बसुमतारिआ आथिकालाव कक्राझारनि CIT फरायसालिमायाव B . Tech फरायगासिनो दं । लिरनाय फरायनायजों लोगोसे गुबुन आयदायाव बाहागो लानानै पेसन दिन्थिफुंनाय बादायनायाव देरहाना उस्ना बसुमतारिआ बिमा बिफा आरो ओनसोलजों लोगोसे गोग्गानाय आरो गोजोन्थाव रादाब लाबोनो हादों । 
Grand Assam 2022 आव Ushna Basumatary आ Grand Miss Assam Eminent 2022 बिमुंखौ मोननो हादों ।